
Redaktore 


Ian Carter 


ĈI-NUMERE okazas gravaj ŝanĝoj 
al La Brita Esperantisto. Unue, ni 
malfeliĉe perdis nian altestimitan 
redaktoron, d-ron Paul Gubbins, 
kies infekta rideto tiom influis 
ĉiujn, kiujn li renkontis. Tim Owen, 
kiu bone konis Paul, verkis mult- 
ampleksan nekrologon, kaj pri la 
memoriga servo kortuŝan artikol- 
eton kontribuis Joyce Bunting. 

Sen tia erudicia aŭtoritatulo, 
kion ni faru? 

Nu, antaŭ ol forpasis Paul, mi 
mem decidis proponi min por 
provizore helpi kunmeti la 
diversajn elementojn de la revuo. 
Jam dum la jaroj sepdekaj mi 
redaktis la revuon Kial Ne? de 
Junularo Esperantista Brita, do mi 
havas iom da sperto pri tiaj aferoj. 
Verŝajne miaj prioritatoj ne estas 
tute samaj al tiuj de Paul, sed tion 
oni eble atendas, kiam nova oficulo 
prenas al si tian rolon. 

La taskoj de LBE -redaktoro 
bezonas multe da tempo, kaj ĉiam 
estas risko, ke la rolo kreos tro da 
laboro por unu homo. Eĉ kun helpo 
de la sciplena Tim Owen, restas iuj 
malfacilaĵoj, kiujn ni devis konkeri. 
Feliĉe, nia skipo inkluzivas tre 
spertan paĝkreiston - Simon 
Davies - kiu bonkore konsilis nin 
pri tio, kion bezonas la revuo. 

Krome, ni invitis kontribuaĵon 


de Andreo Marshall, kiu skribis pri 
ekspozicio ĉe la 100-a Universala 
Kongreso pasintjare en Lillo, 
Francio. Car Andreo estas sperta 
kaj lerta muzikisto, ege fascinis lin 
elmontro de antikvaj muzikiloj 
- kiuj inkluzivis ĉevalmakzelon! 

Tim adaptis sian prezenton pri 
la "pinta pioniro" - Harold 
Bolingbroke Mudie - kaj ni fieras 
havigi ĝin al vi ĉi tie. 

Ankaŭ raportas studentino, kiu 
partoprenis novstilan kurson ĉe la 
Esperanto-Domo en Barlaston. Kat 
Newbould skribas pri Lernu kaj 
Lernu Plu, kies bazan nivelon 
gvidas la ĉiam afabla Malcolm 
Jones, dum Tim Owen kaj mi mem 
kutime stiras la pli altan gradon. 
Aglokulaj legantoj tuj rimarkos, ke 
tiu artikolo estas en la angla lingvo, 
dum ni havas "regulon", ke ĉio en 
LBE aperu esperantlingve. Estas 
bona kialo por ĉi tiu escepto: ni 
volas sciigi al ĉiuj - eĉ ankoraŭ-ne- 
komencintoj - ke niaj modernaj 
kursoj ja vere partoprenindas! 

Kaj tiel plu, kaj tiel plu ... mi 
nenion plu diros ĉi tie, ĉar mi ne 
volas frustrigi la surprizon! En via 
ĉi-foje 48-paĝa revuo, vi ja trovos 
multe da interesaĵoj; tamen, se 
estas io alia, kion vi dezirus legi en 
ĉi tiuj paĝoj, nepre sciigu min! 

Bonan legadon! ■ 

Plurlingvula Renkontiĝo 2016 


ĈIRKAŬ 350 lingvemuloj el 50 
landoj ĉeestis la Polyglot Gathering , 
starigitan de esperantistoj kaj 
okazintan en Berlino de la 5-a ĝis 
la 8-a de majo. EAB finance 
subtenis la aranĝon, kiu 
permesebligis reklami Esperanton 
laŭ kunteksto de "sponsoro" en la 
kunvena literaturo, kaj disdoni 
flugfoliojn al la ĉeestantoj. 

Ni elektis kuraĝigi lernadon de 
Esperanto pere de Duolingo, kun 
invito esti la 400 000-a homo aliĝi 
al la kurso. Hodiaŭ, nur iom pli ol 
unu jaron ekde ĝia estiĝo, la kurso 
bonvenigis pli ol duonmilionon da 
lernantoj. ■ 




v ^_ 

2016 Polyglot ŭatfiering 




La nomŝildo de Richard Simcott, kiu parolas pli ol 40 lingvojn. 

Kia estas lia Esperanto-kapablo? Kontrolu mem ĉe lbesp.org/richard-simcott. 

Esperanto en la Beat/es-urbo 




LA 97-a Brita Kongreso de 
Esperanto okazis ĉe Gateway 
Centre, Liverpolo, de la 18-a 
ĝis la 20-a de marto. 

Gastpreleganto Kalle 
Kniivila vojaĝis al Britio por 
prezenti siajn librojn Homoj 
de Putin kaj Krimeo estas nia. 

John Wells instruis pri la 
liverpola dialekto, Guilherme 
Fians pri sia hejmlando 
Brazilo, kaj Hilary Chapman 
prelegis pri Edith Alleyne 
Sinnott, loka virino, kiu fariĝis 
la unua romanistino Esperanta. 

Leĝera kvizo pri Liverpolo 
malfermis la aranĝon, konkursantoj 
kantis Beat/es-kanzonojn, kaj Rolf 
Fantom kaj amikoj regalis per 
komedia kvizo sabaton vespere. 

Tim Owen prezentis Harold 
Bolingbroke Mudie okaze de la 
jubileo de lia morto, kaj la 
prilaboratan retejon de EAB. 

Helen Fantom dividis sian 


Elizabeth Stanley kun kelkaj el la unuafojuloj. 

Kalle Kniivila, 
gastpreleganto. 


La kutiman sabatvesperan programon 
- la komedian kvizon - prezentis 
Rolf Fantom, helpe de Ed Robertson, 
Peter Bolwell, Kalle Kniivila kaj Harry Barron. 



sperton pri infanoj en 
Esperantujo, kaj elektiĝis Ian 
Carter kiel nova prezidanto. 

La venonta kongreso estos 
kuna aranĝo en Edinburgo inter 
EAB kaj la Esperanto-Asocio de 
Skotlando, ĉe The Melting Pot 
de la 19-a ĝis la 21-a de majo. 
Detaloj aperos en Update kaj ĉe 
britakongreso.org. ■ 

VILĈJO WALKER 

















Vere regi Esperanton 


Cherrelle Smith 


DANKE al NoJEF, la 18-an de marto 
mi trajnvojaĝis al Liverpolo por 
ĉeesti la Britan Kongreson de 
Esperanto 2016. 

Mi volis tien iri precipe por 
renkonti aliajn esperantistojn kaj 
ekparoli kun ili. Kiel lingvostudema 
homo mi tute komprenas, ke oni 
bezonas multe paroli lingvon por 
plibonigi sian regon de ĝi. Pro tio, 
kiam mi eksciis pri la evento, mi 
tute ne volis perdi la okazon vere 
uzi la internacian lingvon kun aliaj 
parolantoj. 

Krom perdiĝi en la urbo de 
Liverpolo ĉiufoje, kiam mi estis 
sola, mi tre ĝuis la sperton ĉeesti la 
kongreson. Dum la tuta semajnfino, 
spekteblis multe da prelegoj pri 
diversaj temoj en la kongresejo, kaj 
estis tre interese aŭskulti ilin kaj 


lerni pri 
malkomunaj 
temoj per 
Esperanto. Mi 
aparte ŝatis la 
prezenton pri 
la skaŭsa, la 
loka dialekto 
de Liverpolo, 
ĉar la 

prezentanto 
John Wells 
lernigis al mi 
multe da 
esperantaj 
vortoj rilataj al 
lingvistiko, 
temo, kiu tre 
interesas min. Mi ankaŭ ĝuis 
aŭskulti la prelegon de Heleno 
Fantom pri la infanoj en 

Esperantujo, ĉar ŝi 
bele montris, kiel 
familio povas vivi 
per ĉi tiu planlingvo. 

Aparte de la 
prelegoj estis ankaŭ 
kvizeto, kiu temis pri 
Liverpolo kaj the 
Beatles, kiu mal- 
fermis la kongreson; 
komedia kvizo, kiu 
tre amuzis min kaj 
klare montris al ni 
komencantoj, kiel oni 




Cilia Black, alinome 
Elizabeth Stanley. 

VILĈJO WALKER 


povas vere regi Esperanton; kaj 
eĉ kanzona konkurso, dum kiu 
diversaj homoj kantis esperant- 
igitajn Beatles - kanzonojn kaj ni 
spektis la reaperon de "Cilia 
Nigra", alinome Elizabeth Stanley. 
8-jaraĝa Maggie Payne estis la ĉefa 
juĝisto kaj trafe decidis elekti du 
gajnintojn: Peter Bolwell pro sia 
Venn Kune, kaj Elizabeth Stanley. 

Kion mi aparte ĝuis estis 
renkonti aliajn komencantojn, kun 
kiuj mi povis ĝui la eventon. Fakte, 
la ĉeesto de tiom da novaj 

Cherrelle Smith estas 25-jaraĝa 
kaj studis la hispanan kaj la italan 
ĉe universitato. Ŝi komencis lerni 
Esperanton per Duolingo, Lernu! 
kaj YouTube, kaj en 2015 unuafoje 
renkontis esperantistojn, ĉe 
aranĝo en Jorkŝiro. Ŝi plibonigis 
sian Esperanto-kapablon 
per iTalki, kaj renkontis en 
lingvolernada forumo Clare Hunter, 
kiu invitis sin al Liverpolo. 


esperantistoj en tiu ĉi 
kongreso surprizis 
min, sed mi aparte 
rimarkis, ke tiu 
montris ankaŭ, ke 
ekzistas junuloj, kiuj 
ankoraŭ volas lerni la 
internacian lingvon, 
kaj tiu ĉi fakto vere 
feliĉigis min. 

Mi esperas povi 
ĉeesti pli da similaj 
esperantaj eventoj 
estontece, por spekti la 
kreskigadon de la lingvo kaj reveni 
al Esperantujo. ■ 



Peter Bolwell kantas sian 


tradukon de Come Together. 

◄ Guilherme Fians, studento 
ĉe Manĉestro, prezentis sian 
hejmlandon, Brazilon. 

Dankon, Heleno! 


PAROLIS en la Brita Kongreso en 
Liverpolo pri siaj spertoj kun 
junuloj en Esperantujo Heleno 
Fantom. Kaj bone por ni, ke ŝi 
ĉeestis, ĉar tiel ni havis okazon 
agnoski la kontribuojn, kiujn faris 
Heleno dum jardekoj. 

Dum la lastaj kelkaj jaroj, EAB 
dankas al homoj pro ties pasintaj 
tempoferoj por Esperanto per 
transdono de atestilo, kiu agnoskas, 
ke la ricevinto estas Fratulo de la 
Asocio. 

Malkiel la 
plejparto de la 
membroj de EAB, 

Heleno ne elektis 
Esperanton. Ŝi 
naskiĝis en 
Esperanto-familion 
en 1941, unua 
infano de 
nederlanda patro 
kaj angla patrino. 

Tial ŝi denaske parolas Esperanton, 
kaj Esperantujon neniam forlasis. 

Ŝi estas eĉ patrino de tri denaskaj 
parolantoj kaj en decembro fariĝis 
avino de infano kiu, kiam li 
kapablos paroli, estos la kvara 
generacio de Esperanto-parolantoj 
en la familio. 

Dum la jardekoj Heleno okupis 
la oficon de prezidanto de la 
Londona Esperanto-Klubo, estis 


UK-organizanto, kaj ĉiam la unua 
alveninta, lasta foririnta, kiam EAB 
ĉeestis Language Show en Londono. 
Precipe la kontribuoj de Heleno 
temas pri homoj: ŝi 
okupiĝis pri la 
infankongresetoj, kaj 
en lastaj jaroj pri 
flegado de membroj 
de la Esperanto- 
familio, kiuj pro 
malsano suferas. 
Kviete kaj 
senfanfarone ŝi 
provizas ilin per 
amikeco kaj subteno. 
Ĝuste tion celis Tim Owen, kiam li 
klarigis al la ĉeestantaro, ke 
ricevas Heleno tiun agnoskon "pro 
sia kontribuado dum jardekoj al kaj 
Esperanto kaj Esperantistoj, kaj 
junaj kaj maljunaj". 

Varme salutis la ĉeestantaro, 
kiam John Wells, honora prezidanto 
de EAB kaj longdaŭra amiko de 
Heleno, fiere transdonis al ŝi la 
atestilon, kiun ŝi plene meritas. ■ 

Klaso de majstroj 


ĈI-PRINTEMPE Liverpolo gastigis 
paron da Esperantaj eventoj: ne nur 
la Britan Kongreson sed ankaŭ, tuj 
antaŭe, la duan Buchanan-Majstro- 
klason ĉe la ejo Foresight Centre de 
la universitato. Ĝin organizis 
Angela Tellier kun subteno de EAB. 

La programo proponis tri ĉefajn 
seminariajn fadenojn, el po ok 
sesioj; ekzemple Paul Gubbins 
gvidis diskutojn por analizi kelke 
da gravaj Esperantaj literaturaj 
tekstoj. Kvar aldonaj sesioj esploris 
Esperantan gramatikon. 

Okazos la Prelego John 
Buchanan 2016 ĵaŭdon la 20-an 
de oktobro, kiun Angela Tellier 
starigas por la Universitato de 
Liverpolo. Ĝi estas senkosta, 
malferma al la publiko, kaj okazos 
de la 16-a horo ĝis la 18-a en Taylor 
Room, Sydney Jones Library. 

Prelegos Profesoro Sabine 
Fiedler (Universitato de Leipzig) pri 
"Phraseology as a Mirror of 
Culture - A Survey with Examples 
in Esperanto, English and German". 
Aldonos plian eron Profesoro Wim 
Jansen (Universitato de 
Amsterdamo): "Esperanto, a 
gateway to lesser-known cultures 
- Uncovering the phraseological 
wealth of Basque". 

Post periodo, dum kiu ili 
konsideris prioritatojn, la kuratoroj 



En Liverpolo, Anna Lowenstein 
instruis la lingvon al komencantoj 
kaj postkomencantoj. Wim Jansen 
diskutigis tiklajn aspektojn de 
Esperanta gramatiko. Renato 
Corsetti (fotite) kaj Duncan Charters 
prezentis sesiojn pri Esperanto- 
kulturo, por pli spertaj parolantoj. 

decidis forigi la rolon de 
kunordiganto pri esplorado, kun la 
bedaŭrinda konkludo, ke Angela ne 
plu estas dungita de EAB. Ni petas, 
ke se vi povus ĉeesti la Prelegon 
Buchanan, vi subtenu gin. Ni tre 
dankas al Angela pro ŝiaj pasintaj 
kontribuoj, kaj deziras al ŝi 
sukceson en venontaj projektoj. ■ 

Vivcelebro de 
homo eksterordinara 


Joyce Bunting 


LA komuna halo de Mossley en la 
antaŭmontetoj de la Peninoj 
superbordiĝis pro familianoj kaj 
geamikoj de Paul Gubbins, kiuj 
kunvenis por celebri la 
vivon de ekster¬ 
ordinara homo, la 
19-an de aŭgusto 2016. 

Ĉeestis dek du 
esperantistoj. Tim 
Owen parolis pri la 
fruaj Esperanto-jaroj 
de Paul, kiam Bill Auld 
kaj Marjorie Boulton 
estis liaj 'onklo kaj 
onklino'. Fine li transprenis taskon 
de Bill redakti La Britan 
Esperantiston, kaj de Marjorie estri 
la Somerlernejon. 

Jill, filino de Paul kaj ankaŭ 
esperantisto, rakontis pri 
neforgeseblaj spertoj, kiujn ili kune 
ĝuis inter homoj el la tuta mondo 
dum Universalaj Kongresoj. 

Ario el la opero Princess Ida de 
Gilbert kaj Sullivan; deklamo de la 
humura monologo Albert and the 
Lion; sonregistraĵo de Paul ludanta 
kunĵaz-grupo el loka U3A; kaj 
paŭzo por mediti dum aŭdigo de 
Stranger on the Shore de Acker Bilk 
- ĉiu programero vokis memorojn el 
la vivo de tiu multetalenta viro. 


Geamikoj omaĝis lian amon al 
katoj, ranoj, Mznz-aŭtomobiloj kaj 
fervojoj; lian kapablon ludi 
saksofonon kaj klarneton; lian 

entuziasmon pri modela 
fervojo memkonstruita 
en la ĝardeno; lian 
mirigajn intelekton kaj 
memorkapablon. 

Eltondaĵoj sur la 
muroj atestis pri la 
malĝojo, kiun sentis kaj 
kolegoj kaj studentoj de 
Paul ĉe la Universitato 
de Staffordŝiro. "Li estis 
legenda lekciisto pri komunika 
juro," iu skribis. Liaj instruhoroj ja 
estis viglaj prezentoj. 

Li estis humanisto. Laŭ iu, li 
estis "senbrida maldekstrulo, avida 
pri socia respondeco". Tial en 1983 
li kandidatiĝis al parlamento sub 
SDP-insigno. 

Dumviva amiko konsilis: "Ni 
honoru Pardon per rideto." Aliaj 
memoris, ke li estis "viv-abunda": 
"Oni ne povas diri lian nomon sen 
ridi." 

Antaŭ ĉio, familio plej valoris al 
li. Portreto de Paul sur kovrilo de la 
celebra programo montris lin 
ridetanta kiel kutime, kaj aludis al 
Ta gajulo kun la barbo'. ■ 

Paul Gubbins: 1949-2016 


Tim Owen 


LA 6-an de aŭgusto 2016, 
neatendite dum li dormis, forpasis 
Paul Gubbins en la ago de 66 jaroj. 
Li estis talentoriĉa verkisto, 
ĉefredaktoro de Monato, membro 
de la Akademio de Esperanto, kaj 
prezidinto de la Esperanto-Asocio 
de Britio. 

Paul Phillip Gubbins naskiĝis la 
8-an de novembro 1949 en 
Southport, nordokcidenta Anglio, la 
sola infano de Ron kaj Nelta 
Gubbins. Li edukiĝis ĉe la 
Universitato de Manchester, kie li 
studis lingvojn, precipe la 
germanan. En 1977 li ekstudis ĉe 
Queen's University, Kanado, kie li 
la postan jaron doktoriĝis kun 
disertacio pri la 19a-jarcenta 
germana verkisto E.T.A. Hoffmann. 

Li renkontis Anne Duffell en 
1976, kiam ŝi estis en amrilato kun 
lia amiko, Robert. Post la finiĝo de 
la amrilato, Anne kaj Paul restis en 
kontakto. En 1977 Anne flugis al 
Kanado por pasigi tempon kun 
Paul, dum li studis tie, kaj je la 7-a 
vespere de la antaŭtago de la nova 
jaro, li surgenuiĝis por proponi 
geedziĝon. Li poste klarigis, ke la 
horon li intence elektis, ĉar en la 
hejmlando ĝuste tiam novjariĝis. 

La paro geedziĝis en 1978 kaj 
transloĝiĝis al Leek, Staffordshire, 
ĉar Paul ekhavis laborpostenon en 


Buxton, instruante la germanan en 
lernejo. 

Aperis en 1980 la unua infano, 
Richard George. Lin sekvis en 1982 
Jill Nelta. Ambaŭ infanoj ŝuldas 
siajn nomojn al operoj de Gilbert 
kaj Sullivan - Paul estis dumvive 
ŝatanto kaj promesigis Anne, ke la 
eventualaj infanoj nomiĝos laŭ 
roluloj en la verkoj. Kun Jill li 
ĉeestis ĉiun ĉiujaran festivalon de 
Gilbert kaj Sullivan - la duopo 
patra-filina intends partopreni la 
ĉi-jaran por konservi la tradicion. 

Profesie li laboris kiel lingvo- 
instruisto (en lernejo en Buxton kaj 
poste ĉe la Universitato de 
Salford), ĵurnalisto, kaj lektoro pri 
ĵurnalismo ĉe Staffordshire 
University ekde 2005 ĝis somero 
2016. 


tre kontenta, 
kiam Jill 
propra- 
iniciate 
interesiĝis pri 
la 

aventuroj 



Paul esperantistiĝis en 1984, 
jam plenkreskulo. Li ofte esprimis 
bedaŭron, ke li ne havis la okazon 
sperti la 
junulan vivon 
esperantujan. 

Tiel li estis 


Tre kontenta ĉe statuo 
de E.T.A. Hoffmann. 

de la patro en foraj landoj, kaj 
decidis eklerni Esperanton por povi 
kun li vojaĝi al kongresoj. Ili kune 
vojaĝis al infankongresetoj en 
Tampere (1995) kaj Prago (1996), 
kaj al la plenaj Universalaj 
Kongresoj en Montpeliero (1998), 
Berlino (1999), Zagrebo (2001), 
Pekino (2004), Florenco (2006), 
Jokohamo (2007), kaj Roterdamo 
(2008). Paul, kompreneble, ĉeestis 
plurajn aliajn senfiline. 

Ne longe post sia esperantistiĝo 
Paul komencis verki, kio fariĝis 
poste vivdaŭra okupiĝo. Li verkis 
teatraĵojn (ekzemple, la 
vidbendserion Pasporto al la tuta 
mondo) kaj lernolibrojn, inkluzive 
de Kunvojaĝu!, pro kiu li ricevis la 
premion OSIEK. Premiojn Liro li 
ricevis en 2002 pro la rakonto 
Finsezone, kaj en 2005 pro Amikaro. 
Plurfoje li premiiĝis en la belartaj 
konkursoj de UEA, 
ne nur en la 
branĉo teatro, sed 
ankaŭ pro siaj 
kontribuaĵoj 
vidbendaj kaj 
prozaj. En la 
branĉo teatro li 
estis ĝismorte unu el la juĝantoj. 

Sian kernan kontribuon li faris 
en 2012, per la publikigo de la 
antologio Star in a Night Sky . Per 
tiu anglalingva libro li prezentis la 
esperantan kulturan heredaĵon al 
la ĝenerala publiko. La eldonejo 


Francis Boutle kontaktis lin por 
esplori pri la eblo aldoni libron pri 
Esperanto al sia serio Lesser Used 
Languages in Europe , kaj Paul tuj 
"faligis ĉion" (t.e. flankenmetis la 
aliajn verkataĵojn) por kompili kaj 
aranĝi tiun sian majstroverkon. En 
ĝi li elektis poemojn, prozon, eĉ 
traktaton kaj recepton, kaj 
prezentis ilin kun tradukoj en la 
angla (fare de pluraj helpemaj 
kontribuintoj) kaj redaktoraj 
komentoj por prezenti la verkojn kaj 
tiel Esperanton mem. 

Paul ekkontribuis al Monato jam 
en 1986, kaj ekrespondecis pri 
pluraj ĝiaj rubrikoj en la sekvaj 
jaroj, inkluzive de moderna vivo 
(ekde 1992) kaj politiko (ekde 1993). 
En 2011 li atingis la postenon 
ĉefredaktoro, post la emeritiĝo de 
Stefan Maul. 

La kontribuoj de Paul al 
Esperanto ne limiĝis al 
perplumaĵoj. En la klaŝĉambro li 
instruadis - ekde 1993 li gvidis la 
ĉiujaran kvintagan Somerlernejon 
de EAB, kiun starigis jam en 1961 
lia plej amata esperantistino, 
Marjorie Boulton. Tiaĵojn li ne 
ebligis nur por siaj samlandanoj - 
li instruis plurfoje ĉe NASK, la 
Nord-Amerika Somera Kursaro, 
unuafoje en 2003, kaj okazigis 
staĝojn pri Esperanto-teatraĵoj en 
Kvinpetalo dufoje. 

Dum jardekoj Paul estis lojala 
membro de la Universala 

Esperanto-Asocio kaj Esperanto- 
Asocio de Britio. Por tiu lasta li 
transprenis en 2001 la redaktoran 
postenon de La Brita Esperantisto 
de la malsana William Auld, kiu 
antaŭe la postenon dum kvarona 
jarcento okupadis. Li celis faciligi 
la studadon pri Esperanto en Britio 
al estontecaj historiistoj, kaj tiel 
starigis la rubrikon Kiu kiuas ... en 
la brita Esperanto-movado? kaj 
aldonis biografietajn notojn al ĉiu 
artikolo. 

Sian lastan eldonon li redaktis 
en printempo 2016, decidinte 
transdoni la respondecon en novajn 
manojn. Dum kelkaj jaroj li ne 
aparte ŝatis la laboron - li taksis 
gin "sendanka laboro" kaj havis la 
senton post esplora demandado ĉe 
federacia kunveno, ke homoj ne 
legas gin. Kontribuoj alihomaj estis 
magraj, venintaj kutime nur el 
manpleno da fidelaj kolegoj, tiel ke 
li devis en unu numero verki mem 
- ĉu vernome, ĉu kaŝnome, ĉu 
sennome - 31 paĝojn el la 37-paĝa 
enhavo. En sia unua kuratora 
kunveno en 2013 li eĉ proponis 
eldoni nur unu numeron jare 
anstataŭ la ĝistiamajn du - li estis 
multe tro okupata por tiel daŭrigi, 
aparte pro la peza ŝarĝo de dek- 
unu eldonoj de Monato ĉiun jaron. 

Li fariĝis en majo 2013 
prezidanto de la Esperanto-Asocio 
de Britio, iom malgraŭ sia 
unuamomenta malvolemo. Kiam 


John Wells 
enhospitaliĝis 
trafite de 



apopleksio en la 
strato kaj oni ne 
povis esti certa 
pri lia posta 
bonfarto, estis al 


Paul, kien oni sin 
turnis, kaze ke John decidos ne plu 
resti en la rolo. Paul unue sentis sin 


kontraŭa, citante aparte sian 
maltrankvilon, ke li estus tiel 
samtempe redaktoro kaj 
prezidanto. Sed ankaŭ en tiu 
respondo troviĝis esperigaj vortoj, 
ke li plue pripensos. Kaj iom post 
iom, li adaptiĝis al la ideo, ĝis 
finfine, post konfirmo de John 
Wells, ke li preferus ne kandidatiĝi 
denove, Paul elektiĝis. Pri la rolo li 
aparte fieris, kaj al postaj kuratoraj 
kunvenoj li kunportis rideton kaj 
trovis tempon por leĝeraĵoj inter la 
plej kutimaj kaj foje tedaj aferoj. 

En 2007 Paul elektiĝis al la 
Akademio de Esperanto, kaj 
reelektiĝis en 2016. Li estis la 
direktoro de ĝia sekcio pri 
literaturo kaj laboris ankaŭ en la 
sekcioj konsultejo kaj kontrolado de 
lerniloj. Li intencis povi emeritiĝi 
kaj tuj poste dediĉi sin kun nova 
elano al la laboro pri la literatura 
sekcio. Li ankaŭ partoprenis en la 
reviziado de la ĉereta kurso 
Duolingo, do paŝon post paŝo pli 
adaptiĝis al la virtuala mondo, kiu 

En dormo li mortis, 
surprize kaj pace, 
eble sonĝante pri neverkitaj verkoj. 

Amiko de plej multaj, 
ĉiam ronde sprita, humurplena, 
kun afabla rideto tutvizaĝe. 

Mi memoros lin kiel lastfoje, 
kun supla sunĉapelo 
laŭreklame faldebla poŝen 
kaj elfekebla sendifekta 
se elefanto gin digestis. 

Jorge Camacho 
Madrido, 8 aŭgusto 2016 


estis por li ĝis antaŭ kelkaj jaroj 
nova tereno. 

Malofte en la vivo oni renkontas 
homojn tiel babilemajn kiel Paul. 
Ĉiam en la plej flua lingvaĵo li 
parolis. Sed ne nur. En siaj 
freŝbakitaj tagoj li pasigis tempon 
kun eminentuloj de antaŭaj epokoj, 
ekzemple William Auld kaj Marjorie 
Boulton, kaj lernis de la majstroj. 


Kun ili tri li multe 
korespondadis letere dum 
pluraj jaroj. 

Kun Bill Auld li pasigis 
tempon en tavernoj kaj 
ricevis la kuraĝigon, ke 
treege plaĉe estis por la 
spertulo povi paroli en 
Esperanto kun iu tiel 
kapabla. Kie Bill estis la 
onklo, fariĝis la onklino 
Marjorie. Ĝis sia morto Paul 
plurfoje en la jaro, foje kun 
amiko Graham Blakey, 
vojaĝis al Oxford por viziti 
Marjorie. Fiere kaj ame li 
parolis pri ŝi okaze de aranĝo 
por festi ŝian naŭdekan 
datrevenon. Kaj fiere ĉe la 
evento li staris, la tiama prezidanto 
de EAB apud la tri antaŭaj (en la 
foto sube). 

Paul estis tre kontenta kun sia 
vivo. Kun kontenta mieno survizaĝe 
li lastatempe deklaris, antaŭ ne 
longe pasiginte tempon kun lernejaj 
amikoj, ke vere ili estas bonŝancaj 
esti naskiĝintaj tie kaj tiam. 
"Senpaga universitato, dumvivaj 
laborpostenoj, aĉeteblaj domoj 
..." Li tamen konstatis, ke ne ĉiuj 
homoj havas tiun bonŝancon. Tiel 
li estis dum kelkaj jaroj kuratoro 
de karitato, kiu konstruas 
humanismajn lernejojn en 
Ugando. Paul mem vizitis la 
landon por konstati, kiel fartas la 
projekton. Humanismo estis, kiel 

esperantismo, proksima al la koro. 
(Laŭlitere rilate Esperanton - li 
ĉiam portis sian verdan stelon sur 
la brusto.) Paul estis membro de la 
Brita Humanista Asocio kaj tute ne 
posedis religian fidon. Li estis 
politike maldekstrema, kaj 
kandidatiĝis por la Sociala- 
Demokrata Alianco en naciaj 
balotoj en 1983. Li ne venkis: 
Staffordshire Moorlands apartenas 
al la konservativa partio, sed li 
ricevis 12 000 voĉojn, nur 1 000 
malpli ol la kandidato de la 
laborpartio. Li restis progresema, 
kaj la referenduma decido, ke Britio 
forlasu la Eŭropan Union, estis por 
li malĝojiga. 

Adoris lin liaj "pacientoj" (lia 
etikedo por siaj studentoj, "ĉar mi 
operacias iliajn cerbojn") ĝis la 
grado, ke pluraj el ili starigis paĝon 
ĉe Facebook dediĉitan al la 
"vivanta legendulo". Aliaj, 
kompreneble, devis informi Paul pri 
ĝi, kaj en tiuj tagoj li havis neniun 
ideon pri tio, kio eĉ estas Facebook . 
Tio devis ŝanĝiĝi, kiam eldonisto 
petis lin starigi propran konton por 
varbi siajn verkojn. Kaj gin li poste 
ofte uzis, por dividi personajn 
pensojn, grumblojn pri misuzita 
anglalingvaĵo, kaj leterojn al la loka 
parlamentano. 

Paul estis ankaŭ talenta 
muzikisto. Li ludis klarneton, 
saksofonon, bekfluton kaj 
akordionon. Kaj foje li eĉ batis 



Paul kun Marjorie Boulton kaj Splodge. 


tamburon. Li ludis en pluraj grupoj, 
inkluzive de laĵazgrupo Jazzworks. 
Popularan muzikon li tute ne ŝatis, 
kaj kredis, ke neniu muziko post la 
1920-aj jaroj vere estis bona. 

Paul pliaĝiĝadis sed plur- 
respekte ne tute plenkreskis. Kio 
plaĉis al la knabo, plaĉis daŭre al la 
grizbarbulo. Tiel lia pasio por 
fervojoj rezultigis ne nur lian 
iaman malaperon okaze de aranĝo 
ĉe Shallowford House - kiam grupo 
ekskursis en la kamparon kaj Paul 
ekvidis fervojon - sed ankaŭ la 
ĉeeston de granda modela fervojo 
en la ĝardeno, kaj unu pli 
grandioza en la subtegmento. Li eĉ 
starigis kun najbaro (plia Paul, sed 
pli alta, do "Paulus Maximus" kaj 
"Paulus Minimus") retejon pri 
Mossley Light Railway (www. 
mossleylightrailway.co.uk) kaj 
aldonis videojn pri ĝi ĉe YouTube 
(www.youtube.com/user/ 
doctorswazmack). 

Kun Marjorie Boulton dum la brita 
kongreso de 1989 en Stoke-on-Trent. 

Simile rakonteblas pri la angla 
Laga Distrikto, kie li pasigis multe 
da tempo infanaĝe kaj tiom multe 
ĝuis adulte. Tutvive restis kun li la 
pasio, kiel ankaŭ por aŭtoj de la 
marko Mini. (Kompreneble la lasta 
ja estis verdkolora kaj havis 
grandan glumarkon "Esperanto" 
sur la malantaŭa vitro. Kiel li 
sukcesis transiĝi en gin kaj elen li 
ne povis klarigi.) Kaj katojn li amis. 
Ĉiam oni ricevis fotojn de Woody, 
Pepsi kaj Shirlie. Viskio ankaŭ 
donis al li plezuron - sed ĉi-foje ne 
temas pri io el la infanaj jaroj! 

Kiel infano antaŭ Kristnasko, 
foje li ne povis ĝisatendi. Tio 
montriĝis, ekzemple, kiam Jill 
fianĉiniĝis. Li tre bone sciis, ke ŝi 
ankoraŭ ne disdonis la informojn 
(ja tion agnoskante, kiam li mem 
faris la taskon per Facebook), sed 
ŝajne li aniĝis al la skolo "pli bone 
peti pardonon ol permeson". Same 
kiam Jill estis graveda - eksciis 
tutunue ne la amikoj de la filino, 
sed tiuj de la patro! 

Tia li estis ankaŭ tuj antaŭ la 


nasko, dirinte al la filino kaj edzino, 
ke li ne estas tute senzorga kaj 
devos okupiĝi pri aliaj aferoj. La 
tagon mem okazis kuratora 
kunveno de EAB kaj supozeble Paul 
gvidis la sesion. Komence ĉio iris 
glate. Sed posttagmeze li decidis, 
ke sendube salutos baldaŭ la 
novulo, kaj ĉiam refreŝigadis sian 
iPad por ekscii, ĉu estas jam 
novaĵoj. Ĉiun kvinan minuton 
interrompis la parolanton ies voĉo 
per "Sorry, chaps" kaj levo de la 
iPad , kvazaŭ ĝi kulpus. 



Li estis la plej feliĉa viro en la 
mondo, kiam finfine alvenis la 
knabo - kiun Jill nomis, je grandega 
patra plezuro, Edward Paul 
Gubbins Mason. Altiĝis la plezuro 
kiam li unuafoje tenis la etulon ... 
kiu tuj vomis sur la avon. Sed al 
Paul tio ne ĝenis, kaj li montris al la 
nepo la apudan fervojon kaj aŭdigis 
al li (fotite) la poemon de Stanley 
Holloway La Leono kaj Alberto kun 
la deziro, ke la nove naskiĝinta 
bebo aŭdu "veran poezion"! Dum 
personaj momentoj kun Edward, 
Paul babilis al la infano en 

Esperanto: "Birdo! Arbo! Ĉu vi 
vidas? La birdo estas en la arbo!" Li 
eĉ komencis rakonti historietojn al 
li en ilia sekreta lingvo. 

Paul tamen dum jaroj suferis pro 
absoluta manko de libertempo; 
tiom da aktivaĵoj kaj devigoj li 
havis. Li plendis ofte dum almenaŭ 
du jaroj pri lacego. Dum kelkaj jaroj 
li provis maldungiĝi de la 
universitato, kiam pro financaj 
premoj oni devis malpliigi la 
nombron de dungitoj. Ĉiam li 
esperis, sed ĉiam rezultiĝis, ke la 
universitato preferis konservi la 
popularajn kaj kapablajn 
instruistojn, kaj li do ne sukcesis. 

Monato donis al li grandan 

ŝarĝon, lia muziko regule postulis 

tempon, kaj li daŭre verkadis, unue 

du librojn en la angla (Laddies and 

Generalmen, kaj Westminster 
w J 

Blues), kaj lastatempe grandiozan 
kaj detalan historion pri la 
esperanta dramo. Pri tiu lasta li 
celis, ke ĝi estu lia pinta kontribuo 
super ĉio alia. Sed trovi la tempon 
profundiĝi en la taskon estis al li 
neeble. Li raportis bezoni "unu 
plian vintron" en la lastaj du jaroj. 
Je sia morto li atingis la jaron 1940, 
do restis daŭre antaŭ li la 
plejmulto, tamen. Kaj la plirangiĝo 
al avo donis al li plian premon, ĉar 
tiom li volis pasigi tempon kun 
Edward. 

Tial li devis elpreni sin de ie, 
liberiĝi kaj havigi al si iom da 


libereco. Estis logike, ke el EAB li 
retiriĝu. Li ja estis la motoro de 
Monato, kaj estis la sola homo, kiu 
povus verki la pridraman verkegon. 
Sed el EAB estus tute bone, ĉar jam 
tio havis aliajn motorojn, kaj la 
perdo ne estus katastrofa, kiel por 
la aliaj prbjektoj. Tial li demisiis de 
siaj roloj en EAB, kvankam ne tute 
malaperante. Li estus instruinta ĉe 
la EAB-aranĝo Somerlernejo la 
semajnfinon post sia morto. 

En somero 2016 li daŭre ne 
sukcesis aranĝi la sopiritan 
maldungon kun la universitato, do 
li mem faris la decidon emeritiĝi 
por pasigi pli da tempo kun Edward 
kaj dediĉi sin al la verkata libro. 
Tragike, li forpasis daŭre relative 
juna, ne longe antaŭ la planita lasta 
labortago. 

Paul estis multflankulo. 
Esperantisto, kompreneble, kaj 
humanisto. Talenta verkisto. 
Babilema bonkorulo. Eŭropano, eĉ 
mondcivitano. Sindonema, eĉ tro. 
Nia amiko. Amata instruisto. Ĉefe 
li estis edzo, patro, kaj - plej nove 
- avo. Kaj, finfine, granda perdo. 

Li elektis mem la vortojn por sia 
tomboŝtono. Demandite prie en 
intervjuo li respondis, ke li uzos 
vortojn diritajn de unu sia studento, 
kiam alia studento ne sciis, kiu 
estas tiu Gubbins, kies prelegon ili 
partoprenos: "Paul Gubbins - 
Esperantisto - La gajulo kun la 
barbo." 

Jill Gubbins 


Paĉjo kaj mi 


KION signifas al mi mia patro, 
preskaŭ tro grandas por vortumi. 

Eĉ kie komenci, mi ne scias. 

Unu el miaj plej fruaj memoroj 
estas sidi en la sino de paĉjo, dum 
ni kune spektis surbendigojn de la 
operoj de Gilbert kaj Sullivan. Mi 
estis tro juna por kapabli aprezi la 
pli malrapidajn kantojn, sed la 
rapidajn kaj amuzajn mi ŝategis. 

Kio ankoraŭ plibeligis la sperton 
estis atesti - kaj poste dividi - la tre 
evidentan plezuron de paĉjo. Li 
estis pasiplena pri la muziko de 
Sullivan kaj la tekstoj kaj ideoj de 
Gilbert. Li havis teorion, ke eblus 
bazi universitatan kurson sur la 
operoj kaj tiel sukcese doni al la 
studentoj vastgaman edukadon. Ni 
konkurencadis kvize pri rilataj 
tekstoj kaj banalaĵoj, kaj kunkantis 
plej laŭte la kanzonojn lavante la 
manĝilaron. Ni partoprenis ĉiujn 
Internaciajn Festivalojn de Gilbert 
kaj Sullivan ĝis ĉi tiu jaro, kaj li 
admire rigardadis siajn komunajn 
adeptulojn. Ilin li nomis la Interna 
Frataro. 

Li amis lingvojn. Li studis la 
germanan, en Germanio iam 
loĝadis, kaj la lingvon instruis dum 
pluraj jaroj. Li ankaŭ kapablis 
altnivele paroli la francan kaj, 
kompreneble, Esperanton. Li ĉiam 
bedaŭris, ke al Esperanto li ne 


junaĝe alvenis, sed mi opinias 
ĝuste diri, ke li kompensis poste! 

Esperanto kongruis kun tiom 
multaj el liaj idealoj, pri kunven- 
igado de homoj kaj ebligado de 
justa komunikado. Al li treege 
malplaĉis la ideo, ke la angla estas 
aŭ estu universala lingvo, kaj li 
pasie kaj inteligente defendis 
Esperanton kontraŭ homoj tiom 
malsaĝaj, ke ili antaŭ li kritikis 
ĝian celon. Pli ol unu fojon li 
seninvite parolis al nekonatulo en 
flughaveno, ĉar li ekvidis verdan 
stelon kaj tuj entuziasme ekbabilis 
en Esperanto. Liaj kamaradoj- 
Esperantistoj estis por li familio. 

Pasion fervoran li havis ankaŭ 
pri trajnoj. En plurajn vapor- 
lokomotivojn li trenis min - mi ne 
vere protestis, sed ankaŭ mankis 
multa entuziasmo. Unu tagon ni 
staris ĉekaje subpluve kaj mi 
demandis lin, kial fervoja vojaĝado 
estas por li tiom alloga. Li 
fingromontris la relojn kaj deklaris, 
ke "tiuj reloj povas porti vin en ĉiun 
angulon de Britio, poste plu en 
kontinentan Eŭropon, kaj poste en 
Rusion kaj Azion (se vi ignoras, ke 
ŝanĝiĝos la largo!). Tiuj metalaj 
objektoj estas konektitaj al la 
cetero de la mondo." En tiu 
momento li montris al mi iom el tio, 
kio igas fervojojn magiaj. 

Dum sia vivo li estis instruisto 
- ne nur al siaj studentoj, sed ankaŭ 
al mi, ĉiun tagon, pri ĉiaj etaj 
aferoj. Li instruis al mi rajdi sur 
biciklo, helpis al mi pri hejmtaskoj, 
kaj montris amuziĝi milmaniere. 

Ĉiuj havis karesnomon, eĉ 
plurajn. Mi estis Haystacks 
("Fojnamaso") pro mia infanaĝe 
senorda blonda hararo. Panjo estis 
Frog ("Rano"), ĉar ŝi unufoje 
surhavis verdan robon, kiu liatakse 
aspektigis ŝin rane. Antaŭ familia 
tosto ĉiam aŭdiĝis "je via rano". 
Certaj demandoj ĉiam ricevis 
stultajn respondojn. Demandu la 
horon (anglalingve "kio estas la 
horo?" kaj samvorte "kio estas la 
tempo?"): ricevu senescepte 
respondon sensencan en malbona 
imito de sciencisto, kiu difinas la 
signifon de la vorto tempo , kaj ne la 
aktualan horon. 

Kiam mi kaj mia frato estis 
infanoj kaj ludis en la strato kun la 
najbaroj, ĉiuj opiniis paĉjon tre 
amuza. Ofte li aperis tra dorm- 
ĉambra fenestro kun ranpupo sur 
unu mano kaj ĝirafpupo sur la alia, 
kaj babilis kun la subaj infanoj. Li 
iam gastigis lernejan ekskurson en 
nian subtegmenton, por ke miaj 
samklasanoj vidu lian modelan 
fervojon. Miaj tiamaj amikoj daŭre 
memoras tiun ekskurson. 

Li aperadis al festoj kun rano 
surŝultre sen mencii ĝin, ĝis tion 
faris aliulo - kaj tiam ŝajnigis 


indignon, ke iu povus pensi tion 
stranga. Je la finiĝo de la festo ĉiam 
probablis, ke pluraj aliaj homoj 
ankaŭ surhavas ranon - li kapablis 
bele tiri homojn en lian amuzadon 
kaj sensencadon. 

Unu afero, pri kiu mi estas plej 
dankema estas, ke paĉjo renkontis 
mian filon, Edward, naskiĝintan 
lastjare. Li volis esti konata kiel 
"Gramps", ĉar lia propra Gramps 
("avĉjo") tiom signifis al li. La 
tagon, en kiu Edward naskiĝis, 
venis paĉjo al la hospitalo. Li kantis 
por li Gilbert kaj Sullivan, rakontis 
sian plej ŝatatan lankaŝiran 
poemon (The Lion and Albert ), kaj 
montris al li fervojon tra la 
fenestro. Panjo diras, ke la aferoj 
ripetiĝas, kaj ke li agis same, kiam 
mi kaj mia frato naskiĝis. 

Kun la novenaskiĝinta Edward 
paĉjo pasigis tempon, dum mi 
ripozis. Li instruadis Esperanton 
dumpromene. Julion ni feriumis kaj 
Edward ekbabiladis - lia unua 
vorto estis cat ("kato"), ja taŭge por 
nia familio! Paĉjo tiom ĝojis atesti 
la lingvan evoluadon. Por mi, tio 
estas la plej trista afero, ke ni 
perdis paĉjon tiom juna - Edward 
ne memoros sian brilan Gramps. 

Malgraŭ tio, mi opinias min 
bonŝanca - bonŝanca, ke li estis 
mia patro, kaj ke mi povis kun li 
pasigi tiom da tempo. Sed lian 
mankon mi sentas, pli ol 
vortesprimi mi kapablas. 

Ni kondolencas 


MI havas la malgajan devon sendi 
al la familianoj kaj la intima rondo 
de Paul Gubbins la kondolencojn de 
la Akademio de Esperanto, kiu estis 
fiera havi lin en siaj vicoj jam ekde 
2007. En la Akademio, Paul estis 
ĝis sia forpaso la direktoro de la 
Sekcio pri Literaturo kaj laboris 
ankaŭ en la Konsultejo kaj la sekcio 
pri Kontrolado de Lerniloj. 

Lerninte Esperanton kiel 
laboranta plenkreskulo, Paul akute 
perceptis la bezonojn de tiaj 
lernantoj. Li krome estis escepte 
dotita sur la teatra tereno: li verkis 
plurajn pintajn dramojn kaj estis la 
plej elĉerpa elspuranto de la 
originalaj teatraĵoj en nia lingvo. 
Tial li insiste lokis en la 
plenkreskula vivo la viglajn 
konversaciojn en siaj sukcesaj kaj 
abunde laŭditaj lernolibroj de 
Esperanto. 

Fizike maleblas listigi por vi la 
serion da teatraĵoj, lernolibroj, 
aŭdvidaj lerniloj, kiujn Paul verkis, 
kunkreis, reviziis, plej laste la 
lernilaron de Duolingo. Daŭrus tro 
longe eĉ nur listigi la premiojn 
ricevitajn de li. Li portis ĉi tiun 
kronon ege modeste. Tiu modesto 
ebligis al Paul modelan stilon de 
instruado. Mi mem persone spertis 
lian stilon en Torino, kiel lernanto 
en lia kurseto pri la Esperanta 


teatro. Paul tute flue gvidis nian 
kolektivan laŭtlegadon de la 
dramoj, forgesigante la nivelan 
malegalecon inter la 
partoprenantoj. 

Li krome elpaŝis el niaj kutimaj 
podioj kaj premis surprizajn 
klavojn. Aparte menciindas lia 
antologio de originalaj Esperantaj 
beletraĵoj kun angligoj. Star in a 
Night Sky. En sia rolo de 
ĉefredaktoro de Monato , Paul 
ĉi-jare helpis efikege fajli kaj 
reliefigi raporton pri temo draste 
malatentata en la ĉefaj 
amaskomunikiloj de la mondo - la 
atencoj kontraŭ dalitoj (aŭ 'parioj') 
en Barato. Nia samakademiano 
Giridhar Rao kaj multaj ekster- 
Esperantaj agantoj por la rajtoj de 
dalitoj en Barato aprezis ĉi tiun 
kontribuon de Paul. Ankaŭ ili petis 
min komuniki al vi tutkorajn 
kondolencojn pro la subita forpaso 
de eksterulo, en kiu ili trovis 
samideanon kaj kun kiu ili esperis 
daŭrigi la konversacion. Ni devos 
daŭrigi plurajn entuziasmajn 
konversaciojn lanĉitajn de Paul 
Gubbins por akiri la rajton vere 
omaĝi al li. Mi ne sukcesas kredi, 
ke ni mentis lin. Mi ne scias, 
kiavorte konsoli vin, aŭ min mem. 

Probal Dasgupta, 
prezidanto, Akademio de Esperanto 

PAUL, vi restos stelo en nia nokta 
ĉielo, kiu foriris ho tro frue al alia 
parto de la kosmo. 

John kaj Christine Murray 

KARA Jill, estas granda bato perdi 
amatan patron, multe pli granda 
por vi pro lia relative juna ago kaj 
pro subiteco. Mi esperas, ke 
Edward memoros iom pri sia avo 
kaj scias, ke ankaŭ li malprofitos de 
nuna malapero de sia avo en la 
vivo. Heleno Fantom 

PAŬLO, vi tiom faras por 
Esperanto, ankau por mi. Vi donis 
al mi la okazon prelegi kaj verki en 
Esperanto. Mi krome transdonas 
kondolencojn de Girvan kaj Maire 
Mackay. Ni ĉiuj ege bedaŭras vian 
tro fruan forpason. Jack Warren 

ESTIS tre granda ŝoko subite ricevi 
la informojn pri la tro frua kaj tute 
neatendita morto de Paul Gubbins. 
La ĉefa penso, kiu tuj venis al mia 
menso, estis, ke li estis ege kara 
kaj aminda homo. 

Mi kunlaboris kun li en kelkaj 
okazoj, kaj se ekzemple necesis 
gvidi laborgrupon mi rimarkis, ke 
li ĉiam konscias pri la bezonoj de la 
partoprenantoj, kaj scias kiel 
aktivigi ilin, por ke ĉiuj povu 
laŭeble kontribui. En la Akademio 
de Esperanto ni plenumis grandan 
taskon lastatempe por kontroli la 
novan retan kurson de Duolingo, 


kaj liaj kontribuoj estis ĉiam 
akurataj, utilaj kaj tre helpaj por la 
laboro. 

Mi sendas miajn tre sincerajn 
kondolencojn al liaj familianoj. Mi 
ĝojas, ke li almenaŭ havis tempon 
por konatiĝi kun sia nepo, pri kiu li 
tiom fieris. Mi tre bedaŭras, ke li 
perdis tiom da jaroj, kiujn li estus 
devinta ĝui kune kun sia nepo kaj 
aliaj familianoj. Anna Lowenstein 

JAM pli ol 20 jaroj mi konis Paul. Mi 
profunde sentas la perdon de tiom 
afabla, tiom sprita, tiom amika 
samideano. Britaj kaj universalaj 
kongresoj ĉiam pliboniĝis kaj 
pliamuziĝis pro lia partopreno: li 
havis tian talenton bele prelegi kaj 
samtempe klerigi la aŭdantaron. 
Ankaŭ mankos al mi liaj tekstoj, ĉu 
redaktoraj komentoj, ĉu dram- 
verkoj, ĉu anglalingvaj verkoj. 

Geoffrey Greatrex 

WE will all miss Paul so much. He 
had a genius for writing plays and 
for teaching - but also for making 
friends and having fun. 

Elizabeth Stanley 

I HAVE fond memories of Paul's 
entertaining wit and wisdom, and 
of the occasions I have spent with 
him over the years, discussing how 
to put the world to rights. Gone too 
soon. I will miss him. 

Ed Robertson ■ 

Journey into Esperanto 


Kat Newbould 


THIS is my second visit to the 
scenic village of Barlaston, home to 
Esperanto House, base of the 
Esperanto Association of Britain 
(EAB) and its Butler Library, which 
houses an impressive collection of 
literature from across the world 
and translated into Esperanto, as 
well as a bookshop used to sell new 
material and second-hand books. 

The course Lernu Plu means 
"keep on learning", and is pitched 
as a next step up for beginners 
- you're assumed to know the word 
for "hello" and be able to use both 
past and future tense in 
conversation. 

The instructors are friendly and 
the day starts with Viv, the 
administrator and caretaker-in- 
chief of Esperanto House, supplying 
everyone with hot or cold drinks, 
and making sure there are enough 
paper and pens for everyone. Every 
participant in the course has a 
name badge, including the 
teachers, so being bad with names 
is no excuse not to come and 
experience the wonderful 
hospitality of Esperanto House. 

The day starts with some basic 
conversation. One of my fellow 
students has been to a Lernu Plu 
before, though I'm under the 
impression at the time that several 



Alina Mironova kaj Kat Newbould, 
novaj membroj de EAB. 


have, so I initially feel very out of 
my depth. However, the instructors 
Tim and Ian step in and help 
unravel my tongue, and after a few 
hour-long lessons and several tea 
breaks. I'm feeling comfortable 
with Esperanto again. Not bad for 
only my second time in this 
environment! 

The lessons consist of working 
through poems and songs, as well 
as a discussion of the meaning 
behind them and grammar points 
- these are mostly humorous or of 
historical value, and remain 
interesting throughout. Videos are 
also used to underline grammatical 

points, and just before 
the end of the day there's 
a full-blown presentation 
in Esperanto about one 
of the leading Britons 
when the language was 
first becoming popular 
in the UK. The 
presentation is given 
wholly in Esperanto and 
I'm able to follow along 
and understand roughly 
80% of the words used. 
Where I don't 
understand, the 
instructor already seems 
to know that the 
sentence is tricky and 


En aprilo kaj julio okazis en Barlastono sesioj de 
la kursaro Lernu kaj Lernu Plu. La kurso senkostas 
kaj donas al la studentoj 9-10 horojn da studado. 

Unu el la studentoj, Kat Newbould, eklernis 
Esperanton pere de Duolingo. Ekde tiam s\ 
ĉeestis unu sesion de Lernu kaj alian de Lernu 
Plu , kaj ankaŭ partoprenis kurson en Greziljono. 

Ni publikigas ŝian resumon de la aranĝoj 
esceptokaze en la angla, por pli faciligi la 
komprenon portutaj novuloj, kiuj eble legos 
tiun artikolon, kaj porespereble kuraĝigi 
ankaŭ ilin partopreni venontan sesion. 

Okazos plia senpaga sesio de Lernu/Lernu Plu 
en Barlaston la 15-an kaj 16-an de oktobro. 

Se vi interesiĝas partopreni kaj sperti mem, 
vi povas legi pli pri la kursoj kaj mendi vian 
lokon ĉe esperanto.org.uk/events/lernu. 



Partoprenantoj de Lernu kaj Lernu Plu en aprilo, de maldekstre: Stephen Picksley, 
Christabel Godlewska, Malcolm Jones, Kelly Payne, Andy Pepperdine, Ian Carter, 
Pete Cookson, Martin S Taylor (surgenue), Anthony Bodineau, Tom Roche, Matthew 
Roche, Jack Edwards (surgenue), Dave Sumpter. 

Partoprenantoj en julio, de maldekstre: 

Stephanie Arteaga, Marcus Richardson, Kat Newbould, Ian Carter, Simon Whiteley, 
Christopher Lewis, Malcolm Jones, Jack Edwards, Adam Hall, Saira Hall, Scott Berry, 
Catherine Sarquis, Alina Mironova. Ĉeestis pluraj aliaj kiuj ne troviĝis en la foto. 


automatically rephrases the 
Esperanto so that I can pick up the 
meaning. 

The first day wraps up with a 
nice pub steak dinner (there are 
vegetarian options available) and a 
lengthy chat with my fellow 
students and instructors about the 
future of Esperanto in Britain and 
across the world, as well as other 
more mundane, everyday topics of 
conversation. 

The second day (from 10am to 
roughly 2pm) is spent mainly in 
discussions of finer points of 


grammar, to answer guestions 
raised throughout the first day, and 
with another presentation given in 
Esperanto. A group photograph is 
also taken to commemorate the 
first time many of us have met. The 
library and bookshop is explored 
again, and all learners receive free 
dictionaries and mugs. 

All in all, a perfect pair of 
courses for a beginner - Lernu 
introduces you to the language and 
grammar, while Lernu Plu expands 
on these, allowing you to drill a 
little deeper into both the grammar 

Jam la cent-unua 


LA 101-a Universala Kongreso de 
Esperanto sukcese okazis de la 
23-a ĝis la 30-a de julio 2016 en la 
urbo Nitro en Slovakio. Aliĝis 1253 
homoj el 58 landoj. Partoprenis 27 
homoj el Britio, inkluzive de Harry 



and the history of Esperanto. 
Because of the way they work 
together, I would advise any 
komencanto (beginner) to first 
attend a Lernu session, even if your 
grammar and understanding are 
already very good. Even though 
Lernu is aimed at complete 
beginners, many komencantoj have 
never spoken Esperanto before, 
even if they have practised using 
Duolingo. 

After completing both 
a Lernu and a Lernu Plu, 
you will have covered 



Barron ◄ kaj Hilary Chapman A, 
kies fotoj troviĝas apude. 
Spektemuloj ĝuos filmeton pri la 
kongreso ĉe lbesp.org/uk-nitro. 

La 102-a Universala Kongreso 
okazos en Seŭlo, Sud-Koreio. Aliĝo 
eblas ĉe uea.org/kongresoj/ 
alighilo. ■ 

most of the grammar points in the 
Teach Yourself Esperanto book and, 
with the help of the tutors and 
fellow students, will be well 
equipped to continue your journey 
into Esperanto and its world. 

Big shout-out to Tim, Viv, Ian 
and Malcolm for maintaining 
Esperanto House in Barlaston as a 
helpful, hospitable place where all 
are welcome to come and explore 
this fabulous language! ■ 


More info at esperanto.org.uk/events/lernu. 

HARRY BARRON 


Nitra arto 


Hilary Chapman 


ĈE la Universala Kongreso en 
Nitro mi gojegis, kiam la estro de 
la slovaka poŝta servo anoncis, ke 
la lando eldonas novan 
poŝtmarkon memorfestante 
Esperanton kiel ilon por 
internacia komunikado. 

Mi tuj poste renkontis tiun 
estron kaj la fasoniston de la 
poŝtmarko kaj gratulis ilin pri la 
apero de nova Esperanto- 
poŝtmarko. Je mia granda surprizo, 
la estro de la slovaka servo serĉis 
en sia teko, kaj prezentis al mi 
donace malhelan kartan 
dosierujon, kiu enhavas kaj 
specimenan poŝtmarkon kaj 
stampitan memorkoverton. ■ 







101. SVET0VV KONGftfS PE ft ANT A 


Tute freŝa pentraĵo, kiu aperis 
antaŭ la gastejo de Harry Barron 
dumsemajne en Nitro. 

Jubilean gratulon! 



GRATULON al Terry kaj Anica 
Page, kiuj festas kvindek jarojn da 
geedzeco. Ili unuafoje renkontiĝis 
ĉe la ĉefstacidomo en Amsterdamo 
en 1964, antaŭ la tiujara 
Internacia Junulara Kongreso. 
Terry estis tiam membro de 
Junularo Esperantista Brita. 

La geedziĝo okazis la 23-an de 
julio 1966, kaj Anica, kiu apenaŭ 
tiam scipovis la anglan, trans- 
loĝiĝis el Slovenio. La hejma 
lingvo kompreneble estis 
Esperanto. 

Kvindek jarojn poste ili festas 
sian jubileon. Kaj la tiama 
novedzino daŭre belas. Korajn 
gratulojn al ili! ■ 


Nova redaktoro? 


DUM 25 jaroj redaktis La Britan 
Esperantiston William Auld. Lin sekvis 
dum 15 jaroj Paul Gubbins. 

La antaŭuloj estis ja diligentaj kaj 
talentaj, sed ne eternaj. La Brita 
Esperantisto, starigita en 1905, bezonas 
novan redaktoron por pluvivi estontecen. 
Se vi interesiĝas pri la rolo, bonvolu 
kontakti aŭ Tim Owen tim.owen@ 
esperanto.org.uk aŭ Ian Carter 
ian.carter@esperanto.org.uk. ■ 

La mirinda mondo 
de muzikinstrumentoj 


Andreo Marshall 


UNU el la plej interesaj eventoj en 
la kadro de la pasintjara kongreso 
en Lillo estis “La mirinda mondo de 
muzikinstrumentoj". Temis pri 
ekspozicio de la plej diversaj 
muzikiloj el la grandega kolekto de 
franco Herve Gonin. Tiu okazis je 
ioma promeno for de la kongresejo 
kaj eble pro tio ne tiom da homoj 
ĉeestis. 

Tamen, kiam mi vizitis, malgraŭ 
tio, ke ni estis entute nur kvar 
ĉeestantoj, s-ro Gonin entuziasme 
kaj plendetale klarigis pri ĉiuj 
instrumentoj senpaŭze dum 2 horoj 
kaj 15 minutoj. Ne nur tio - li povis 
muzikumi sur preskaŭ ĉiuj! 

Ni povis sperti la evoluon de 
muziko pere de ties instrumentoj. 
En la komenco estis muzikilo el 
ĉevala makzelo: 



Poste ni miris pri muzika poto. 

Por ludigi gin, 
oni metas ian 
bekfluton en la 
poton kaj tenas 
gin tra la flankaj 
truoj. La poto 
funkciias kiel 
sonkesto kaj 
plilaŭtigas la 
sonon. 

Dum ni 
rondiris la 
ĉambron, la instrumentoj fariĝis pli 
kaj pli mirindaj. Jen tamburo por 
unubraka tamburisto! Oni turnas 
la anson por funkciigi la bastonojn: 



Pli interesaj por mi estis la 
kordinstrumentoj, ĉar mi estas 
ludanto de ĉiuj orkestraj 
arĉinstrumentoj. Unue ni povis vidi 
kaj aŭskulti la liuton kaj iun ĉinan 

instrumenton ►, kies nomon mi 
bedaŭrinde ne kaptis: 



Poste sekvis la hinda sitaro 
kaj ia arĉositaro, kiun Herve ludis 
per ne tiom aŭtentika violonĉela 
arĉo! 




Mi ĝojis vidi mez-orientan 
hobojon, kiu similis al tiu, kiun mi 
mem aĉetis en Tunizio antaŭ multaj 
jaroj: tre laŭta instrumento, kiun 
oni ludis ekster nia dormoĉambra 
fenestro meznokte por festi ies 
geedziĝon, mi memoras! Pro la 


seka anĉo, Herve ne povis sonigi 
tiun hobojon A. Almenaŭ mi ne 
bedaŭris. 

Estis nur dekono de la kolekto 
de Herve Gonin en Lillo. Li havas 
ĉirkaŭ 600 instrumentojn hejme! 

Mi aldonu unu nekonatan fakton 
pri Herve. Li ne nur respondecas 
pri sia mirinda kolekto - li estas 
ankaŭ la brila tradukinto de la 
Asteriks-libroj en Esperanton! ■ 

Barlastono bonvenigas 


Kelly Payne, 
Damon Lord 



Mikaelo Sims, Malcolm Jones (apenaŭ videbla malantaŭ Mikaelo!), Kelly Payne, 
Stephen Picksley, Andy Pepperdine, Anthony Bodineau, Adam Hall, Damon Lord, 
Jack Edwards, Sam Poynter, Joan Butler, Jack Warren. 


DUM pli ol 50 jaroj okazas somera 
kurso de EAB. Dum la unuaj 40 
jaroj ĝi nomiĝis Somerlernejo: 
aranĝo, kiun starigis Marjorie 
Boulton kaj kiun poste gvidis Paul 
Gubbins. 

Antaŭ jardeko la nomo ŝanĝiĝis 
al Somera Festivalo, sed ĝi restis 
tia, kia ĝi ĉiam estis; kvintaga 
tranokta kurso. Ĉi-jare io ŝanĝiĝis, 
pro plurjara falo en la partopren- 
antara cifero kaj do kosto al EAB, 
kiu devis garantii certan nombron 
de pagitoj. Unue ĝi moviĝis de kvin 
labortagoj ĝis semajnfino, de 
Shallowford House al Esperanto 
House, kaj de plurcentpunda por 
ĉiu persono al senpaga. Due, ni 
revenis al ĝia tradicia nomo. 

La unuan novan Somerlernejon 
gastigis Barlastono la 13-an kaj 
14-an de aŭgusto. Jack Warren 


gvidis la progresantojn. 

Paul Gubbins, la plej avida 
subtenanto de la aranĝo, kiam li 
estis kuratoro kaj tiom antaŭĝuante 
la novan version, estintus la 
instruanto de la progresinta kurso. 
Malcolm Jones heroe voluntulis 
gvidi la grupon de Paŭlo en la tagoj 
tuj antaŭ ĝia okazo. 

Somerlernejo estis sukcesa. 

Unue la nombro de partoprenantoj 
obliĝis, post la ses en 2015. Due, la 
plejmulto de la partoprenantoj en la 
progresanta grupo estis novuloj, 
kiuj alvenis gustuminte unue nian 
serion Lernu Plu. Vi legos apude 
raportojn verkitajn de du el la 
lernintoj, po unu por ĉiu grupo. 

Dankon al Jack, Malcolm kaj Viv 
pro ties helpo, precipe en malfacila 
situacio post la morto de nia amiko, 
Paul. ■ 

"If I MEZE de aŭgusto mi 
J\ ĉeestis la Somerlernejon 
2016 ĉe Esperanto-Domo en 
Barlastono. Mi ekkomencis lerni 
Esperanton dumkristnasko - mi 
ŝategas kapti ĉiun okazon por 
ekzerci min. Mia kuraĝa edzo diris, 
ke li prizorgos miajn kvin infanojn, 
do mi ne hezitis aliĝi. Mi konis la 
vojon, ĉar mi ĉeestis Lernu Plu en 
aprilo, kaj post preskaŭ du horoj 
veturile, mi alvenis. 

Mi aliĝis al la progresanta 
grupo, kun ses aliaj homoj. Jack 
Warren estis la instruisto, kaj liaj 
jaroj da sperto estis evidentaj. 
Utiligante multajn temojn, li gvidis 
nin tra amaso da vortoj kaj 
gramatikaj ekzercoj. 

La lecionoj estis bonegaj, sed 
oni devas ne subtaksi la valoron 
ankaŭ de la kafpaŭzoj. Dum la 
kafpaŭzoj ni povis interparoli kune 
- ni ekkonis unu la alian kaj ankaŭ 
havis la ŝancon enmeti la frazojn. 


En la kristnaska periodo de 2015, dum ŝ\ serĉis 
ĉe YouTube konsilojn por instrui lingvoakiran 
kapablon al infanoj, Kelly Payne trovis la 
prian TEDx-prelegon de Tim Morley. 

Estinte adeptulo de la komedio Red Dwarf, s\ 
rekonis la nomon de Esperanto kaj do kontaktis 
EAB kaj rapide kompletigis la senkostan poŝtan 
kurson, sub la lerta instruado de Malcolm Jones. 

Ŝi poste ĉeestis la Britan Kongreson en Liverpolo, 
la kursojn Lernu kaj Lernu Plu , Somerlernejon, kaj 
eĉ aliĝis al la Drondo en Londono kaj novembra 
kunveno dejunularo Esperantista Brita! 


pri kiuj ĉiu komencanto sentas sin 
sekura. Ekzemple "Kiel vi 
nomiĝas?", "De kie vi estas?" kaj 
"Kiel vi fartas?". 

Alia bonega aspekto de la 
semajnfino estis la libroaĉetejo! Iu 
ajn, kiu konas min, scias, ke, mi 
ŝategas aĉeti librojn. Kaj ĉi tie ĉe 
Esperanto-Domo mi trovis 
trezorejon! Ankaŭ ne forgesu la 
devigan komunan fotadon, apud la 
steloforma monumento. 

Post tago plena je aktivaĵoj ni 
iris (kun la progresinta grupo) al la 
trinkejo Plume of Feathers 
(Plumtufo), por vespermanĝo. Tiu 
fakto ĝojigis mian filon, ĉar tie 
troviĝas "PokeStop" por la 
poŝtelefona ludo Pokemon GO. Sed 
mi trovis nur oftajn monstrojn. 

Dum vespermanĝo la 
interparolado daŭris - Esperante 
kompreneble, sed kun nur sufiĉa 
kvanto de la angla por ebligi 
babiladon pli facilan (por ni 

komencantoj - precipe post 
biero aŭ vino!). La mango 
estis mirindega! Eble la 
plej granda miraklo estis 
la fakto, ke ni ĉiuj ricevis 
ĝuste niajn antaŭ- 
menditajn manĝojn. 
Dankon al Viv, kiu 
preparis liston anticipe, 
por savi nin el nia 
forgesemo. Kiam deserto 
estis servita, ni levis nian 
glasojn memore al Paul 

Gubbins. Kaj Malcolm rakontis pri 
sia amikeco. 

Post nokto en diversaj lokoj, ni 
rekunvenis por la lecionoj de 
dimanĉa mateno. Estas kelkaj 
aferoj, kiujn oni ne povas lerni per 
nur libroj - kaj semajnfino ĉe 
Esperanto-Domo estas precize tio, 
kion ĉiu progresanta aŭ 
progresinta esperantisto bezonas. 
La eblo liberiĝi de la angla, kaj aŭdi 
nin uzi Esperanton estis emocia. 

Kiam mi povos aliĝi plian fojon? 


KVANKAM mi lernis 
J Esperanton antaŭ ol 

dudek jaroj, ĝis nun mi fakte ne 
ofte ĉeestas renkontiĝojn. Pro tia 
preteratento, mi decidis iri al la 
ĉi-jara somerlernejo en Barlaston. 
Per tremantaj kruroj, mi 
alproksimiĝis al la domo. La ŝildo 
deklamis, ke mi atingis la ĝustan 
lokon: Esperanto House. Mian 
unuan fojon ĉe Barlaston, mi iom 
timis, ke mi ekdronos sub ondo de 
vortoj nekomprenataj. 

Subite malfermis la pordon nia 
instruisto por la progresintaj 
studantoj, Malcolm Jones, kun gaja 
sunluma "Saluton!" Mi tuj eksciis, 
ke mi ne plu sentos teruron 
internan, sed anstataŭe 
ekkomencis feliĉegan 
semajnfinon studan. 

Kun inda tosto al la 
memoro de Paul Gubbins, 
la vespera manĝado pasis 


agrable ĉe loka trinkejo, kiun 
posedas la brita aktoro Neil 
Morrissey. Se ni malkovris nur unu 
novan lernendan fakton ĉe la 
trinkejo, estis, ke "bovinoj muĝas". 
Tion lernis ni ridante, per kanto. 

La amikeco kaj teo fluis libere, 
interrompitaj per studtempoj 
profundaj. Ni kunvojaĝis tra temoj 
poeziaj, literaturaj, kulturaj, 
historiaj, politikaj, kaj ĉiam amuzaj 
kaj viglaj. Ni sentis sin tute hejmaj, 
inter amikoj esperantistaj. Preskaŭ 
neniaj anglaj vortoj eskapis el la 
buŝoj de la ĉeestantoj. 

Per la gvidado de Malcolm Jones 
kaj Jack Warren, la lernado estis 
sufiĉe taŭga, kaj kompreneble 
limpuŝis bone la nivelon de ĉies 
kapablo. Tie vizito al la Butler- 
Bilblioteko certe ankaŭ necesis, kaj 
mi trafoliumis librojn por flanka 
esplora historia projekto, kiu parte 
inspiris mian ĉeeston. 

Finfine jam temp' est\, kaj ni 
devis foriri, sed ne sen vizito al la 
enoficeja butiko por aĉeti multajn 
novajn librojn kaj forpreni multajn 
brokantajn tekstojn. Ni ne adiaŭis 
sed nur ĝisis, kaj sciis kore, ke ni ja 
en Esperantujo renkontos, ie, iam, 
baldaŭ. ■ 


Damon Lord lernis Esperanton en 1996 kaj 
helpis organizi la Britan Kongreson en 1999. 
Kimro, li nun loĝas en Anglio kun siaj edzino kaj 
filo. Li reesperantistiĝis en 2010, kaj revigliĝis 
pasintjare en Esperantujo, dank' al Duolingo. 

Atestiloj post ekzameno 


Renato Corsetti 


LA pasintan 4-an de junio okazis 
apud la kunvenejo de la Londona 
Esperanto-Klubo sesio de la oficiale 
rekonata ekzameno de la Komuna 
Eŭropa Referenckadro. EAB per 
grandanima oferto repagi la 
ekzamen-kostojn de eventualaj 
sukcesaj rezultoj ebligis atingi 
bonan kvanton da kandidatoj. 

En la nivelo B1 
partoprenis Christopher 
Lewis, Sam Bull kaj 
Diana Robin, en la nivelo 
B2 estis Mike Taverne kaj 
Maria Paola Fortuna. Neil 
Roberts, Matt Peperell, 

Oleksandra Kovyazina kaj 
Magnus Henoch alfrontis 
la superan nivelon Cl. 

La kandidatoj ne venis 
nur de Londono, sed 
ankaŭ el Brighton, Bristol 
kaj Hertford. Surlokaj 
organizantoj estis 
Marteno Miniĥ kaj Renato 
Corsetti. Ekzamenantoj de 
malproksimo estis Katalin Kovats 
kaj Marta Kovacs. 

Salutis la partoprenantojn John 
Wells, kiel supera Esperanto- 
eminentulo en Londono, kaj iom 
surprize ĝojige la nova urbestro de 
London, Sadig Khan. 

La rezultoj estis tre pozitivaj, 
ĉar ĉiu kandidato sukcesis en sia 


ekzameno kaj tiel invitiĝis al 
speciala ceremonia vespero ĉe la 
Londona Klubo por ricevi sian 
diplomon. 

Pro ĉi tiu unua KER-ekzameno 
en Britujo ĉiuj britaj esperantistoj 
estas invitataj jam nun partopreni 
la venontjaran ekzamenon. Ĝi 
donas ateston lege validan tra la 


Ricevas siajn diplomojn Magnus Henoch, 
Oleksandra Kovyazina, Matt Peperell, 
Christopher Lewis kaj Diana Robin 
apud la organizanto, Renato Corsetti. 

tuta Eŭropo. 

Via laborestro, lernejestro, kaj 
similaj devas agnoski gin kiel 
ateston de kono de Esperanto je 
difinita nivelo. Ke ĝi konvinkos 
ankaŭ vian bopatrinon pri la 
seriozeco de Esperanto, ni ne povas 
certi. ■ 

Kiu kiuis? 


Tim Owen 


HAROLD Bolingbroke Mudie 
naskiĝis la 30-an de januaro 1880, 
la sola infano de Alfred kaj Ann 
Mudie. Lia patro estis ano de la 
bibliotekista firmao Mudie's 
Library, kaj la patrino - tiam Ann 
Bolingbroke antaŭ la edziniĝo - 
perlaboris sian vivon kantante. 

Edukiĝis la juna Harold unue en 
privata lernejo en Handsworth, kaj 
poste plurajn pliajn jarojn en 
Folkestone. Por rehavigi al la 
familia domo la ĉarman junulon, la 
gepatroj poste studigis lin ĉe 
University College School en 
Londono, kaj gajninte subvencion li 
poste studadis ĉe London 
University. 



Enkondukis Paul Gubbins en sia 
unua numero la rubrikon Kiu kiuas 
... en la brita Esperanto-movado? 

Li dam celis doni al venontaj 
Esperantistoj scion pri tio, kiuj ni 
hodiaŭ estas, kaj ankaŭ videbligi 
la nunajn homojn al ni mem. 

Ni konservos tiun tradicion, sed 
ankaŭ kunfandos tiujn du celojn. 
Per la nova rubriko Kiu kiuis?, 
ni instruos al ni pri tio, kiuj ni 
pasintece estis. La unua homo en 
tiu rubriko estas la viro, kiun la 
verkinto taksas la pinta pioniro 
de la Esperanto-movado en Britio: 
Harold Bolingbroke Mudie. 


Li ne finfinis siajn universitatajn 
studojn, ĉar, dum li estis studento, 
li ricevis laborproponon de C.J. 
Whittington & Co., fama borsista 
firmao. Ĝin li akceptis, kaj tiel 
komencis sian vivon borsistan. Li 
sukcese adaptiĝis al la posteno, tiel 
ke li en 1905 starigis sian propran 
firmaon, al kiu aniĝis en 1906 R.C. 
Tragett. Tiel sukcesa li estis, fakte, 
ke antaŭ la ekmilitiĝo en Eŭropo 
kaj nur en siaj tridekaj jaroj li 
pensis retiriĝi de la laboro kaj 
dediĉi sin al internacia vojaĝado 
kaj samtempa varbado por 
Esperanto. 

Lia kolekto de poŝtkartoj, biletoj 
kaj fotoj el landoj, kiujn li vizitadis 


34 


La Brita Esperantisto 


Numero 981 







en la unua jardeko de la dudeka 
jarcento, inkluzivas diversajn 
landojn kiel Montenegrin, 
Hispanion, Svedion kaj Rumanion. 
Ĉiam en la fotoj oni vidas lian ĉiean 
Esperanto-flagon. Li do vole-nevole 
fariĝis la unua Esperanto-turisto. 

Esperanto en Britio 

Mudie jam sufiĉe bone regis 
plurajn lingvojn, kiam li unue 
renkontis Esperanton en oktobro 
1902, post pria artikolo en la fama 
Review of Reviews de W.T. Stead. 

Li estis unu el la fondintoj de la 
Londona Esperanto-Klubo, estinte 
unu el la kvin homoj, kiuj regule 
kunvenis ĉe la domo de d-ro J.C. 
O'Connor por ekzerci sin en 
Esperanto. Jam aprilon li fariĝis la 
kluba sekretario. Tio estas nur la 
deirpunkto de lia aktivado por la 
lingvo. 

Iam tiutempe Stead petis al 
Mudie publikigi novan gazeton en 
Esperanto. Ne nur tamen lanĉi ĝin, 
sed ankaŭ esti ĝia sola redaktoro: 
"Mi kredas je komitato de unu sola, 
kaj vi estas tiu unu." 

Mudie ne certis, ĉu akcepti tiun 
proponon pro la financa risko, se ĝi 
ne sukcesus, sed tiun problemon 
solvis Stead per propono esti 
garantianto, kaj do en kunveno de 
la Londona Klubo la 20-an de julio 
1903 konkretiĝis decido starigi 
novan gazeton, kiun dum unu jaro 
Stead finance subtenos. Tiel en 



novembro 1903 naskiĝis The 
Esperantist , 16-paga monata 
gazeto. Konsiderindas, ke Mudie 
nur 23-jaragis tiam kaj Esperanton 
lernadis nur dum proksimume unu 
jaro! 

Je la fino de la unua jaro Mudie 
povis raporti al Stead, ne nur ke la 
gazeto ja sukcesis rilate enhavon, 
sed ankaŭ ke ĝi rikoltis belan 
profiton. Miris Stead: "Multfojojn 
mi estis garantianto, sed jen por la 
unua fojo mi ne estas devigata 
elpagi monon." 

Mudie redaktis The Esperantist 
dum 26 eldonoj, antaŭ ol ĝi 
kunfandiĝis kun The British 
Esperantist , la gazeto de la 
intertempe starigita British 
Esperanto Association, enjanuaro 
1906, kaj Mudie fariĝis unu el la 
anoj de ĝia redaktora komitato. Pli 
ol 100 jarojn kaj preskaŭ 1000 
eldonojn poste, ĝi daŭre eldoniĝas. 

Etendo de liaj 
horizontoj 

Mudie troviĝis ankaŭ 
en 1904 inter la inter- 
naciaj pioniroj. La 
plimulto da homoj kun 
iom da scio pri Esperanto 
scias, ke la unua 
Internacia Esperantista 
Kongreso (en postaj jaroj 
Universalaj Kongresoj) 
okazis en Bulonjo-ĉe- 
maro en 1905. 

Nesciate ĝenerale tamen estas, 
ke tiu ne estis la unua tia kunveno; 
en aŭgusto la antaŭan jaron grupo 
da Esperantistoj ĉefe el Britio kaj 
Francio kunvenis en Dovero kaj 
Kalezo, kaj la sukceso de tiu aranĝo 
estis tio, kio puŝis Alfred Michaux, 
mem partoprenante, inviti ĉiujn al 
Bulonjo. Mudie, kompreneble, 
partoprenis ankaŭ tie. 

Theophile Cart, en sia parolado 
ĉe la aranĝo, priskribas '4a 
redaktoron de The Esperantist " kiel 
"altan blondan junan viron, kun 
grandaj okulvitroj kaj elrazita 
vizaĝo, parolante per dolĉa kaj ia 
Angla akcento, tiel bela en 
Esperanto, kiam ĝi ne estas forta". 

Paul Boulet ankaŭ rimarkis la 
ĉeeston de Mudie; al li falis la tasko 
organizi teatran prezenton E dziĝo 
Kontraŭvola , traduko de Le Manage 
force de Moliere, kaj tion li faradis 
subpreme. Post disputo kun Victor 
Dufeutrel, la tradukinto, li ricevis 


Pollen, Cunningham kaj Mudie. 

la manuskripton nur 15 tagojn 
antaŭ la malfermo de la kongreso 
kaj devis rapide trovi ludantaron. 

Mudie estis la lasta, kiu alvenis al 
la ekzerciĝo la sabaton, promesinte 
al Boulet la antaŭan vesperon, ke li 
jam ĉion ellernis. 

Mudie partoprenis la duan 
internacian kongreson - ĉi-foje 
duoble pli populara pro la 1200 
ĉeestantoj - en Ĝenevo, kiu uziĝis 
kiel preparilo por lia plej granda 
tiutempa kontribuo; la unua 
kongreso venis al Britio en 1907, 
kaj Mudie, kune kun d-ro George 
Cunningham, dentisto, kaj Kolonelo 
John Pollen, prezidanto de la Brita 
Esperanto-Asocio, estis unu el la 
"Trio por la Tria". 

En la vero Mudie estis la ĉefa 
organizanto kaj ricevis laŭdadon 
pro sia tre efika organizado, 
inkluzive de tio, ke li trovis loĝadon 
kun esperantistaj familioj por 
transmaraj vizitantoj, kaj aranĝis 
tablojn tiel, ke neniu sidis apud 

samlingvanoj, tiel devigante la 
kongresanojn uzi Esperanton. 

En 1908 Esperantujo postvivis 
traŭmatan skismon, en kiu eble 
unu kvarono de ĝiaj altranguloj 
(tamen relative malmultaj normalaj 
Esperantistoj) forlasis la movadon 
pro prefero al alternativa 
planlingvo, kiu estis nenio pli ol 
reformita Esperanto kaj montriĝis 
nur mallongdaŭra fenomeno. 

Sub la gvidado de la juna sviso 
Hector Hodler, aro da Esperantistoj 
starigis la Universalan Esperanto- 
Asocion. Ili invitis al Mudie esti ĝia 
unua prezidanto, posteno, kiun li 
tenadis ĝis sia morto samkiel la 
prezidantecon de la Brita 
Esperanto-Asocio, kiun li 
transirigis de Pollen en 1912. 

Kiam Ludoviko Zamenhof 
ricevis novaĵon de la publikigistoj 
Hachette, ke ili ne plu volis daŭrigi 
la eldonadon de la Biblio, Zamenhof 
finfine aranĝis nuligon de tiu 
mizera kontrakto, kiu dum tiom da 
jaroj sufokis lin. Melankolie li 
turnis sin al Mudie por helpo, 
indikante, ke li dediĉas nun ĉiom el 
sia libertempo al la "gravega" 
tasko traduki la Malnovan 
Testamenton, kaj ke li petas helpon 
trovi eventualan eldoniston por 
tiam, kiam la tasko finfine estos 
finfarita, post kvin jaroj. 

Kun financa helpo de la fratinoj 
Priscilla (membro de la Internacia 
Oficejo de la Paco kaj kvarfoje 


nomumita por la Nobel-premio pri 
paco) kaj Algerina Peckover, Mudie 
ja aranĝis, ke la Brita Biblia 
Societo eldonu gin, kvankam nek 
Mudie nek Zamenhof vivis sufiĉe 
longe por vidi ĝian aperon en 1926. 

Dum kontinenta Eŭropo 
ekmoviĝadis por venonta milito, 
Mudie estis en Parizo la 14-an de 
aŭgusto 1914 por la malferma tago 
de la intencota deka Universala 
Kongreso, okazonta ĉe la Teatro 
Gaumont. Aliaj esperantistoj, 
inkluzive de Ludoviko Zamenhof, 
ne sukcesis atingi gin, returnigitaj 
je landlimoj. 

Mudie dividis kun siaj kolegoj 
sian opinion, ke milito ne okazos, 
kaj aranĝis kunveni la postan 
tagon por kontroli, ĉu eblos fari ion 
por starigi la kongreson. Ni bone 
scias, kompreneble, ke li eraris kaj 
ke industria murdado estis 
ekokazonta nelonge for de tie, kie li 
staradis. Kaj tiu konflikto estis 
rabonta al Mudie sian vivon. 

Frua morto 

Kiam erupciis milito Mudie tuj 
decidis servi al siaj lando kaj reĝo, 
kaj inter pluraj roloj respondecis 
pri ĉeval-liverado al la belga 
registaro. La direktoro de ĉeval- 
anstataŭado {Director of Remounts) 
priskribis raporton de Mudie pri 
ĉeval-transporto kiel "siamanieran 
gemon", kaj pro tio "oni rangaltigis 
lin tiel rapide, kiel eble". 

Kaj tiel okazis, ke la Kapitano 
Harold Bolingbroke Mudie estis 
ĉirkaŭ Forges-les-Eaux apud Rouen, 
Francio la vesperon de la 6-a de 
januaro 1916, starigante tie la 
Ĉeval-anstataŭadan Deponejon 
(Advanced Remount Depot). Ĉirkaŭ 
la 21-a Mudie, vojaĝante kun 
Leŭtenanto-Kolonelo Petre, atingis 
trajnan vojkruciĝon. Ili vekis la 
dormantan gardiston, por ke li levu 
la barilon. Ĉiuj ne sciis, ke la 
ekspresvagonaro malfruiĝis je unu 
horo kaj proksimiĝadis al ili dum ili 
antaŭeniris. La vagonaro senbride 
traŝiris la veturilon, tuj mortigante 
Mudie kaj la ŝoforon, s-ro Augrand. 

Kaj tiel rapide milito, kiu sencele 
ŝteladis milionojn da junaj vivoj, 
forprenis tiun de la ĉefa motoro de 
Esperanto en Britio kaj unu el la 
plej pintaj Esperantistoj en la 
mondo - tragedia akcidento, kiu 
prirabis liajn gepatrojn je sia 
solinfano, por ĉiam disŝirinte tiun 
familian unuiĝon, kiun laŭ la 
feriuma libro de Mudie ili nomis "la 
trio". 

La posta tempo 

Informoj pri la morto de la 
prezidanto de la nacia asocio rapide 
atingis Brition. Abonantoj al 
Esperanto Monthly legis prie 
tutunue. La fakto, ke ĝi okazis en 
frua januaro signifis, ke eblis 
raporti prie en la februara British 
Esperantist. 



La Brita Esperanto-Asocio 
esprimis siajn kondolencojn al la 
gepatroj de Mudie kaj aranĝis 
memorigan ceremonion ĉe 
Harecourt Church, St Paul's Road, 
Canonbury, London je 15:15 la 
13-an de februaro. Ĝi ankaŭ fondis 
memorigan fonduson, kiu en 1918 
fine generis £287, egala al £11 500 
(ĉ. €16 000) hodiaŭ post alĝustigo 
por inflacio, kaj eldonis memorigan 
libreton "H.B.M." An Appreciation, 
kiu estis verkita dulingve kaj 
enhavis portreton kaj poemon de 
Rupert Brooks, La soldato. 

Taŭge - konsidere, ke Mudie 
estis la filo de bibliotekista fakulo 
kaj la plej regula eldonisto de 
skribita Esperanto en la fruaj tagoj 
- BEA lanĉis la libroserion Libraro 
Bolingbroke-Mudie. La sola libro, 
kiu en ĝi eldoniĝis, estis Vivo de 
Zamenhof de Edmond Privat. 

Harold Bolingbroke Mudie 
kuŝas en Forges-les-Eaux apud 
kvar siaj samlandanoj. Ĉe lia 
tomboŝtono oni legas, ke li estis la 
prezidanto kaj de la BEA kaj de 
UEA, kaj ke la homo estis 
filantropo. Tio li ja estis, la pinta 
pioniro de la Esperanto-movado en 
Britio. ■ 

La 6-a de januaro 2016 estis 
la centjara datreveno de la 
morto de Harold Bolingbroke 
Mudie. Okazis ceremonio en 
Forges-les-Eaux, Francio, 
honore al la homo, kiu, kiam 
li forpasis, estis samtempe 
la prezidanto de la Brita kaj 
Jniversala Esperanto-Asocioj. 


Antaŭ ol komenciĝis la 
ceremonio Tim Owen 
(reprezentante EAB) kaj Osmo 
Buller (UEA) staris apud la 
tombejo por private doni siajn 
respektojn. 


Memorige al Mudie 



Ĉirkaŭ la pordo amasiĝis la flagoj, inkluzive de la brita kaj Esperanta. 

Kolonelo Michel Burin bonvenigis ĉiujn. Li invitis al Tim Owen meti 
florkronon nome de EAB. La urbestro kaj reprezentanto de la regionaj 
Esperantistoj faris same. Pompis la tombejo poste. 



Klarionisto 
aŭdigis Last Post, 
tradician 
melodion ĉe 
memorigservoj de 
britaj soldatoj. 
Ankaŭ ludiĝis la 
himnoj brita (Dio 
protektu la 
reĝinon!), 
Esperanta (La 
Espero), kaj 
franca (La 
Marseillaise). 

Poste salutis 
Mudie la 
flag-portistoj. 

Post la ĉefa ceremonio la 
ĉeestantaro kuniĝis en apuda 
konstruaĵo, en kiu Kolonelo Burin 
kaj Tim Owen rapide parolis pri 
Mudie. 


Loka esperantisto Pierre 
Lemarchand prezentis Esperanton 
kaj ĝian historion. 




Finiĝis la ceremonio per babilado 
kaj glaso da vino. La tri homoj 
respondecaj pri la starigo de la 
ceremonio pasigis kelkajn minutojn 
kune. 

Maldekstre staras Tim Owen, kiu 
tutunue kontaktis la viron ĉe la 
dekstra flanko, Jerome Moreau, por 
informiĝi, ĉu eblus fari ion memore 
al Mudie, post kiam li sciiĝis, ke 
Jerome havas rilaton kun la 
enterigejo. (Jerome estras Heros de 
Forges-les-Eaux, retejon dedidtan al 
la soldatoj, kiuj tie enteriĝis.) 

Jemme kontaktis Kolonelon 
Michel Burin, kiu staras meze, kaj 
kiu don aranĝis. 

Fuĝo ne eblas 
(sed nefuĝo belas) 


Clare Hunter 


BELA vetero, glaciaĵoj, bongustaj 
manĝaĵoj. Ankaŭ mi tre ŝatas tiujn 
kialojn vojaĝi eksterlanden, sed mi 
havas unu plian: pasigi iom da 
tempo for de Esperanto. Apenaŭ 
imageble, ĉu ne? Ĉiun jaron miloj 
da homoj vojaĝas eksterlanden 
aparte por viziti Esperantujon! Kaj 
mi tute bone konstatas tion. Sed 
por homoj, kiuj pli-malpli ĉiun 
tagon devas okupiĝi pri Esperanto 
post reveno de la laborejo, kiel 
ekzemple mi dum la lastaj - kiom? 

- sep jaroj, estas agrable ne devi 
respondi al retpoŝto dum eta 
momento. Do, unu celo de niaj 
eksterlandaj aventuroj pasintjare 
estis ne pensi pri Esperanto. Ĉu vi 
kredas, ke ni sukcesis? 

Aldone al la kutima tutsemajna 
fuĝo, kiun faras ĉiuj, ni pasintece 
malkovris, ke eblas multe pli 
turismumi, per frua sabata flugo 
kaj malfrua lunda reveno okaze de 
la publikaj feriotagoj. Do en 
malfrua majo ni iris al Gotenburgo, 
Svedio por kelktaga ripozado. Jen 
plaĉa urbo. Kaj kion ni vidis ne 
longe post nia alveno? T 



Ne ofte en la vivo io tia okazas! 
Ni do troviĝis en Esperantoplatsen, 
eĉ sen scii, ke ĝi ekzistas! Rapide 
tio evidentiĝis. A 

Tre plaĉe kaj ne atendite! Kaj 
kiel lerta ideo uzi herbejon kaj 
betonon por krei subpiedan 
Esperanto-flagon. Do, sensukcesa 
komenco al nia provo forlasi 
Esperanton en la hejmo, sed sam- 
tempe ni ridetis pro la ironio kaj 
ĝuis la sperton. 

En aŭgusto ni vizitis Litovion 
dum unu semajno, fluginte rekten 
al Kaunas. La unuan tagon ni faris 
malmulton, sed la sekvan matenon 
ni esploradis la urbon, kiam Tim 
fingromontris ion: ► 

Mi ne povis kompreni, kiel 
ĝuste tia strato troviĝas en relative 
rimarkebla loko en la dua urbo de 
la lando. Tim klarigis al mi, ke la 
edzino de Ludoviko Zamenhof loĝis 
kun sia familio en Kaunas, kiam li 
ekkonis ŝin, do jen la verŝajna 
kialo. Foje povas esti utile loĝi kun 
iu, kiu interesiĝas pri la historio de 
Esperanto. Ne ofte, sed ... 

La finan semajnfinon de 
Aŭgusto ni vizitis Pragon. Tiun 
belan urbon ni jam vizitis unufoje 
- dum la somero de 2009, kiam ni 
survojis al Internacia Junulara 
Kongreso en Liberec - sed ĉi-foje ni 
intencis pasigi tute sen-Esperantan 
semajnfinon en la ĉeĥa ĉefurbo. Ĉu 
ni sukcesis? Kompreneble ne! Ni 
apenaŭ estis dek minutojn en la 
urbocentro, kiam ni 
rimarkis ĉi tiun 
brikaron: ► 


Ŝajnas, ke kontraŭ iom da mono 
oni povas aĉeti kaj pentri ĉi tiujn 
briketojn, kiuj troviĝas ĉe unu el la 
ĉefstratoj, ne tro longe for de la 
stacidomo. La lokaj esperantistoj 
ne maltrafis la okazon varbi pri la 
internacia lingvo, kaj aĉetis pli da 
briketoj ol iu alia. 

"Almenaŭ," mi pensis al mi 
mem, "mi nun jam vidis la 
esperantaĵon de ĉi tiu ferio kaj 
povos ripozi dum la restaĵo de mia 
tempo en Prago." 

Sed ne! La sekvan tagon ni 
forlasis la urbocentron kaj serĉis 
unu el la antaŭurboj, kiu nomiĝas 
Vysehrad. Survoje ni iom perdiĝis 
kaj senintence alvenis ĉe iu 
grandega kongresejo. Dum ni 
serĉis la ĝustan vojon, mi rimarkis 

en ĝuste ĉi tiu kongresejo okazis la 
Universala Kongreso en 1986: ▼ 



Kelkajn semajnojn poste ni 
denove feriumis, ĉi-foje en Kroatio. 
Iun tagon ni vizitis la havenurbon 
Rijeka kaj, dum ni promenis laŭ 
unu el la ĉefstratoj, denove kaptis 
mian atenton ŝtono kun gravurita 
stelo. Mi apenaŭ povis kredi la 
okulojn, kiam mi pliproksimiĝis kaj 
konstatis, ke ĝi ja estas Esperanta 
stelo, kaj ke ĉi tiu konstruaĵo iam 
estis la sidejo de la Adriatika Ligo 
Esperantista, asocio pri kiu mi 
neniam antaŭe ion aŭdis! ► 

La sekvan semajnon ni vojaĝis 
norden al Zagrebo. Tiun urbon mi 
jam vizitis multfoje kaj mi tre bone 
konas la vojon inter la ĉefplaco kaj 
la stacidomo. Imagu do la ŝokon, 
kiun mi ricevis, dum mi promenis 


laŭ strato, laŭ kiu mi jam promenis 
almenaŭ dekfoje en la vivo, kaj kie 
mi sentis min sekura kontraŭ ĉiuj 
esperantaĵoj... kaj ekvidis ĉi tiun 
ŝildon! ► 

La ŝildo 
klarigas, en 
la kroata, ke 
en ĉi tiu 
konstruaĵo 
estis la 
redakcio de 
Kroata 
Esperantisto, 
la unua 
Esperanto- 
gazeto en 
Kroatio. La gazeton oni unuafoje 
eldonis je la 10-a de aprilo 1909 kaj 
la ŝildon oni starigis por festi la 
okdekjaran datrevenon en 1989. La 
teksto estas sufiĉe malgranda, do 
verŝajne pro tio mi la ŝildon neniam 
antaŭe rimarkis. T 

Pri unu plia Esperantaĵo en 
Zagrebo mi tamen ja antaŭsciis 
pro antaŭa vizito, kaj tiun mi kaj 
Tim poste decidis viziti por 
kvazaŭ plenigi nian kolekton. 
Apud la ĉefplaco troviĝas bela 
tridimensia mapo de la urbo, kaj 
ĉe unu flanko de ĝi estas eta 
movebla sfero, sur kiu estas 
skribita la vorto "bonvenon" en 
multaj lingvoj. Dum mia unua 
vizito al Zagrebo mi miris pri tio, 
ke ankaŭ Esperanto estas unu el 
la lingvoj uzataj, sed nun mi 
kredas, ke nenio tiurilate plu 
kapablas mirigi min! ► 

Forlasinte Kroation ni pasigis 
kelkajn tagojn en Ljubljano, 
Slovenio, antaŭ ol forflugi hejmen 
de Triesto, Italio. Kion vi imagas, 
ke ni rimarkis dumpromene? ▼ 


ke mi ne estas la sola, kiun 
Esperanto persekutas - ĉu ankaŭ 
aliaj kelkfoje trovas tute 
neatenditajn Esperantaĵojn dum 
siaj vojaĝoj? ■ 

Maltiom da tempo, 
tiom da Esperantaĵoj! 

Ĉu ankaŭ vi rimarkis ion 
tian dum viaj ekster- 
Esperantujaj ekskursoj? 

Se jes, bonvolu sendi la 
fotojn porvenonta eldono 
de La Brita Esperantisto\ 


Do jen, kiom sukcesa estis mia 
sen-Esperanta somero! Mi esperas. 

Bildbabile 


Information 


. railway pre-iiss?. 
P^t-Wratr-jRerw 
Funads walserftesale 
Ŭeffcnĵa da Tunsf 
Non. f tin atari + HE KYPUTIf 
Ra-iiter, usrltofen 
rfa ca:th tatac 
Difi yfi'iL-gtjWj rifigy 
Tiles a debates 
Fvmrtual cprit*No funsr 
Routing forbudl 



Post longa labortago kaj prema 
EAB-rilata vespero, Clare Hunter petis 
de Tim Owen vinon por meti finon kaj 
ne plu devi pensi pri laboro. Ŝi ne 
kontentiĝis vidante la etikedon! 


Sur mesaĝŝildo ĉe stacidomo en Brighton troviĝas plurlingva mesaĝo, ke oni ne 
rajtas fumi. Post la angla aperas pola versio. Kompreneble - la pola multe paroliĝas 
en nuntempa Britio. Sed kiu lingvo sekvas ĝin? Mirindaĵo! 



En julio Ian Carter kaj Simon 
Davies renkontiĝis ĉe 
Esperanto House por diskuti 
La Britan Esperantiston kaj 
- ŝajne rekte! - eltondi bonajn 
ideojn el pasintaj numeroj. 

Hilary Chapman 
partoprenis la 
Tutkeltan 
Kongreson en 
Bretonio, okazinta 
inter la 13-a kaj 
20-a de aŭgusto. 
Loka artisto 
memorigis por li la 
okazon. La grava 
afero estas, ke li 
kaptis la rideton! 




Jam dum kelkaj jaroj, Ĉesterfildanoj atendas, ke la apudrivera 
tereno estu renovigita. Estos novaj hoteloj, restoracioj, 
kanalboatoj, ktp. Montriĝas, ke la nomo de la koncerna kompanio 
estas "Urbo". Ĉu ili elektis tiun nomon intence, ĉu tute akcidente, 
ne klaras, sed ĝi estas ankoraŭ unu ekzemplo de esperantlingva 
vorto supozeble uzata pro ĝia simpleco kaj beleco. 

Ni' i*SAL> 


Mortis antaŭ cent jaroj la "pinta pioniro" Harold Bolingbroke Mudie. 













